
PATVIRTINTA 
Vilniaus miesto savivaldybės administracijos direktoriaus 
2026  m. balandžio 17 d. 
įsakymu Nr. 30-951/26

(Vilniaus miesto savivaldybės biudžeto lėšų skyrimo sutarties forma)

VILNIAUS MIESTO SAVIVALDYBĖS BIUDŽETO LĖŠŲ SKYRIMO SUTARTIS 

2027  m.                                d.  Nr. A291-        /
Vilnius

	Vilniaus miesto savivaldybės administracija (toliau – Savivaldybės administracija), atstovaujama Savivaldybės administracijos Sporto ir sveikatingumo skyriaus vedėjo             , veikiančio pagal Savivaldybės administracijos direktoriaus 202_ m. d. įsakymą Nr. ____ „Dėl 2027 metais finansuojamų ir nefinansuojamų sporto projektų sąrašų tvirtinimo“, ir sporto projekto vykdytojas _____________________ (juridinio asmens pavadinimas) (toliau – Vykdytojas), atstovaujamas ___________________________________ (pareigos, vardas ir pavardė), veikiančio (-ios) pagal įstaigos nuostatus / įstatus, sudarė šią Vilniaus miesto savivaldybės biudžeto lėšų skyrimo sutartį (toliau – sutartis).

I SKYRIUS
SUTARTIES DALYKAS
	
1. Šios sutarties dalykas yra Savivaldybės administracijos direktoriaus 202_ m.       d. įsakymu  Nr.___ „Dėl 2027 metais finansuojamų ir nefinansuojamų sporto projektų sąrašų tvirtinimo“ skiriamos lėšos sporto projektui _____________________(Projekto pavadinimas) (toliau – sporto projektas). 

II SKYRIUS
ŠALIŲ ĮSIPAREIGOJIMAI

2. Savivaldybės administracija įsipareigoja:
	2.1. kofinansuoti Vykdytojo vykdomą sporto projektą ir skirti pagal detalią sporto projekto išlaidų sąmatą, kuri yra neatskiriama šios sutarties dalis, šiam tikslui ________(suma skaičiais) Eur (__________________________) (suma  žodžiais);
	2.2. po sutarties pasirašymo lėšas pervesti Vykdytojui į jo sąskaitą, kuri nurodyta šios sutarties IV skyriuje.
3. Vykdytojas įsipareigoja:
	3.1. Vilniaus miesto savivaldybės (toliau – Savivaldybė) skirtas lėšas naudoti pagal Vykdytojo užpildytą ir prie sutarties pridėtą detalią sporto projekto išlaidų sąmatą (1 priedas);
	3.2. kartu su sutartimi teikti užpildytą 2027 m. programos sąmatą (2 priedas);
	3.3. lėšas naudoti tik pagal paskirtį, teisės aktų nustatyta tvarka atsakyti už tikslingą gautų Savivaldybės biudžeto lėšų panaudojimą;
 3.4. suteikti Savivaldybės administracijos Sporto ir sveikatingumo skyriui (toliau – Skyrius) informaciją apie projekto veiklų turinį ir numatomus jo vykdymo terminus tokia forma ir apimtimi, kuria yra teikiamas prašymas ne vėliau kaip per 10 darbo dienų nuo prašymo suteikti informaciją išsiuntimo dienos;
 3.5. teikti reikalingą informaciją Švietimo, mokslo ir sporto ministerijos sporto registrui (www.sportoregistras.lt);
	 3.6. gavęs finansavimą ir įgyvendinęs sporto projektą, nurodydamas sutarties numerį, ne vėliau kaip per 2 mėnesius nuo sporto projekto įgyvendinimo laikotarpio pabaigos, suderinęs su Skyriumi naudojantis Vilniaus elektronine paraiškų ir ataskaitų valdymo sistema pateikti: 
[bookmark: _Hlk30185287]	3.6.1. sporto projekto vykdymo ataskaitą (3 priedas);
[bookmark: _Hlk57274215]	3.6.2. užpildytą Lietuvos Respublikos finansų ministro 2008 m. gruodžio 31 d. įsakymu 
Nr. 1K-465 „Dėl Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“ patvirtintą 2 formą (4 priedas);
	3.6.3. detalią faktinių išlaidų ataskaitą (5 priedas);
	3.7. Skyriui pareikalavus, nurodytu būdu teikti informaciją apie projekto veiklas, registracijos į jas tvarką, vykdymo datą, laiką ir vietą, o pasikeitus šiai informacijai -– iš karto atnaujinti; 
	3.8. Vykdytojas privalo fiksuoti sporto projekto veiklas ir rezultatus nuotraukomis. Skyriui pareikalavus, Vykdytojas privalo pateikti projekto nuotraukas arba internetinę nuorodą į viešai prieinamas projekto nuotraukas per Skyriaus nurodytą terminą;
	3.9. jei sporto projektas vykdomas einamųjų metų lapkričio–gruodžio mėnesiais, 3.6.1, 3.6.2 bei 3.6.3 papunkčiuose nurodytų ataskaitų pateikimo terminas yra trumpesnis – ne vėliau kaip iki 2028 m. sausio 8 d.;
	3.10. per nustatytą terminą nepateikus šios sutarties 3.6 papunktyje nurodytų dokumentų Vykdytojui taikomos sankcijos, nurodytos Savivaldybės tarybos 2020 m. lapkričio 18 d. sprendimu Nr. 1-747 ,,Dėl Vilniaus miesto savivaldybės biudžeto lėšomis remiamų sporto projektų finansavimo tvarkos aprašo patvirtinimo“ patvirtinto Vilniaus miesto savivaldybės biudžeto lėšomis remiamų sporto projektų finansavimo tvarkos aprašo (toliau – Tvarkos aprašas) 13 punkte; 
	3.11. įgyvendinęs sporto projektą, nepanaudotas Savivaldybės lėšas grąžinti į Savivaldybės administracijos Finansų valdymo grupės apskaitos operacijų komandos sąskaitą ne vėliau kaip per 5 darbo dienas nuo sporto projekto įgyvendinimo laikotarpio pabaigos, bet ne vėliau kaip iki einamųjų metų gruodžio 31 dienos;
	3.12. pateikti sporto projekto įgyvendinimo išlaidas pateisinančius ir apmokėjimą įrodančius dokumentus arba šių dokumentų patvirtintas kopijas Savivaldybei pareikalavus;
 3.13. sudaryti sąlygas Savivaldybės įgaliotiems asmenims tikrinti, kaip naudojamos skirtos lėšos;
 3.14. laikytis Tvarkos apraše ir Savivaldybės administracijos direktoriaus 2026 m. ______ d. įsakymu Nr. ______ „Dėl Vilniaus miesto savivaldybės 2027 metų biudžeto lėšomis remiamų sporto projektų atrankos organizavimo ir dokumentų formų tvirtinimo“ patvirtintame Kvietime dalyvauti Vilniaus miesto savivaldybės 2027 metų biudžeto lėšomis remiamų sporto projektų atrankoje nustatytų reikalavimų.
4. Vykdytojas, kuris yra perkančioji organizacija pagal Lietuvos Respublikos viešųjų pirkimų įstatymą, prekes ir (ar) paslaugas turi įsigyti Viešųjų pirkimų įstatymo ir jo įgyvendinančiųjų teisės aktų nustatyta tvarka. Vykdytojas, kuris nėra perkančioji organizacija pagal Viešųjų pirkimų įstatymą, įsigydamas prekes ir (ar) paslaugas, projektui skirtas lėšas turi naudoti racionaliai, o Savivaldybei pareikalavus turi sugebėti pateikti įrodymus, kad už prekes ir (ar) paslaugas buvo sumokėta ne didesnėmis nei rinkos kainomis (turi būti įsigyjama už mažiausią rinkoje siūlomą kainą už atitinkamo modelio ir kokybės prekę ir ar tokiomis pačiomis sąlygomis teikiamą ir tokios pačios kokybės paslaugą):
4.1. kai to paties tipo prekėms ar to paties tipo paslaugoms pagal šios sutarties 1 priedą yra skirta ne daugiau kaip 15000,00 Eur be pridėtinės vertės mokesčio, Vykdytojas turės pateikti pardavėjų ar paslaugų teikėjų, kurie įprastai parduoda atitinkamas prekes ar teikia atitinkamas paslaugas,  internetinių parduotuvių ar svetainių ekranvaizdžius arba nuotraukas iš pardavimo vietų, arba tiekėjų pasiūlymus, patvirtinančius rinkos kainas;
4.2. kai to paties tipo prekėms ar to paties tipo paslaugoms pagal šios sutarties 1 priedą  yra skirta daugiau nei 15000,00 Eur be pridėtinės vertės mokesčio, Vykdytojas turės pateikti ne mažiau kaip 3 pardavėjų ar paslaugų teikėjų, kurie įprastai parduoda atitinkamas prekes ar teikia atitinkamas paslaugas, internetinių parduotuvių ar svetainių ekranvaizdžius arba nuotraukas iš pardavimo vietų, arba tiekėjų pasiūlymus, patvirtinančius rinkos kainas. 
5. To paties tipo prekės ar to paties tipo paslaugos suprantamos taip, kaip jos yra apibrėžtos Numatomos viešojo pirkimo ir pirkimo vertės skaičiavimo metodikoje, patvirtintoje Viešųjų pirkimų tarnybos direktoriaus 2017 m. birželio 27 d. įsakymu Nr. 1S-94. 
6. Vykdytojas negali projektui skirtomis lėšomis įsigyti prekių ir (ar) paslaugų iš su Vykdytoju susijusių juridinių ir fizinių asmenų.

III SKYRIUS
PAPILDOMOS SUTARTIES SĄLYGOS

7. [bookmark: _Hlk78540709]  Savivaldybės biudžeto lėšos atrinktam sporto projektui įgyvendinti skiriamos, jeigu bus patvirtintos Savivaldybės 2027 metų biudžete. Savivaldybės administracija neprisiima atsakomybės, jeigu lėšos nebūtų patvirtintos. Tokiu atveju sudaryta Savivaldybės biudžeto lėšų skyrimo sutartis pakeičiama ar nutraukiama ir nuostoliai neatlyginami. 
8. Už įsipareigojimų nevykdymą ar netinkamą vykdymą šios sutarties Šalys atsako Lietuvos Respublikos teisės aktų nustatyta tvarka.
9. Per nustatytą terminą nepateikęs 3.6 papunktyje nurodytų dokumentų Vykdytojas praranda galimybę gauti finansavimą kitiems jo vykdomiems projektams.
10. Jeigu viena iš Šalių dėl naujai paaiškėjusių aplinkybių, kurių nebuvo galima tikėtis ir (ar) numatyti iki šios sutarties sudarymo, negali įvykdyti kurio nors šios sutarties punkto, nedelsdama raštu kreipiasi į kitą Šalį dėl šios sutarties papildymo, pakeitimo ar nutraukimo.
11. Sutarties papildymai, pakeitimai arba sutarties nutraukimas bendru sutarimu galioja tik raštu sutikus abiem Šalims.
12. Savivaldybės administracija turi teisę vienašališkai nutraukti šią sutartį, jeigu Vykdytojas netinkamai vykdo ar nevykdo bent vieno iš sutarties 3 punkte nustatytų įsipareigojimų.
13. Ginčai dėl šios sutarties vykdymo sprendžiami šalių derybomis, o nesutarus – Lietuvos Respublikos įstatymu nustatyta tvarka. Sutartį nutraukus dėl Vykdytojo kaltės, Vykdytojas privalo ne vėliau kaip per 10 darbo dienų grąžinti į šioje sutartyje nurodytą sąskaitą visą gautą iš Savivaldybės biudžeto sumą. Už kiekvieną pavėluotą dieną skaičiuojami delspinigių skaičiavimo laikotarpiu galiojančio procentinio dydžio, patvirtinto Lietuvos Respublikos finansų ministro įsakymu, delspinigiai.
14. Sutartis Šalių perskaityta, suprasta ir kaip atitinkanti jų valią patvirtinta Šalių atstovų parašais. Šalys sutaria, kad elektroniniu parašu pasirašytas Sutarties egzempliorius turi originalaus dokumento galią.
15. Sutartis įsigalioja jos pasirašymo dieną ir galioja iki einamųjų metų gruodžio 31 dienos. Sutartiniai Vykdytojo įsipareigojimai, kurių įvykdymo terminas nesibaigia kartu su šios sutarties galiojimu, vykdomi sutartyje nustatyta tvarka ir sąlygomis.
	PRIDEDAMA:
1. Detali projekto išlaidų sąmata (1 priedas).
2. 2027 m. programos sąmata (forma BFP-1) (2 priedas).
3. Sporto projekto vykdymo ataskaita (3 priedas).
4. Lietuvos Respublikos finansų ministro 2008 m. gruodžio 31 d. įsakymu 
Nr. 1K-465 „Dėl Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“ patvirtinta 2 forma (4 priedas).
5. Detali faktinių išlaidų ataskaita (5 priedas).

IV SKYRIUS
 ŠALIŲ REKVIZITAI

	Vilniaus miesto savivaldybės administracija
Konstitucijos pr. 3, LT-09601 Vilnius
Kodas 188710061
A. s. LT834010042403927190
AB Luminor bankas
Sporto ir sveikatingumo skyriaus vedėjas

	(Juridinio asmens pavadinimas)
(Adresas)
Kodas
A. s. LT
Bankas
Tel., el. p.
Juridinio asmens vadovas ar kitas įgaliotas asmuo
(Vardas, pavardė)






